Emilia-Romagna

Emilia-Romagna er en administrativ region i nordøst Italia. Regionene er inndelt i 9 provinser og hovedstaden er Bologna. Regionene er sammensatt av de to historiske landskapene Emilia og Romagna. Per 2013 var det  innbyggere.Statistisk demografi ISTAT . Istituto nazionale di statistica, 31. desember 2013.

Emilia-Romagna er en av de rikeste og utviklede regioner i Europa med den tredje høyeste BNP per hode i Italia.Regional GDP per inhabitant in the EU27. GDP per inhabitant in 2005 ranged from 24% of the EU27 average in Nord-Est in Romania to 303% in Inner London (PDF) European Commission, Eurostat. 12. februar 2008 Regionens hovedstad, Bologna, har en av Italias høyeste indekser for livskvalitet«Qualita' della vita: il dossier». Il Sole 24 ORE. og avanserte sosiale samfunnstjenester. Emilia-Romagna er også et kulturelt senter og et reisemål for turister. Her er Universitetet i Bologna, det eldste universitetet i verden,«Università di Bologna (oldest university in the world)», 44.49658200;11.35316800: Virtual Globetrotting. 21. oktober 2006 og renessansebyer som Modena, Parma og Ferrara. Det er også et senter for mat og produksjon av biler og bilfabrikanter som Ferrari, Lamborghini, Maserati, Pagani, De Tomaso og Ducati. Det er også populære feriesteder ved kysten som Cervia, Cesenatico, Rimini og Riccione.

 Etymologi 
Navnet Emilia-Romagna er en arv fra antikkens Roma. «Emilia» er avledet fra via Æmilia, den romerske veien som knyttet Roma til nordlige Italia, fullført i 187 f.Kr., og navngitt etter konsul Marcus Aemilius Lepidus.Titus Livius: Ab Urbe Condita XXXIX 1; Corpus Inscriptionum Latinarum 617 «Romagna» er avledet fra Romània, navnet som Østromerriket benyttet på byen Ravenna til langobardene da Vestromerriket i tiden rundt 540 hadde opphørt å eksistere og Ravenna var et utpost i vest.

 Geografi 
Emilia-Romagna ligger mellom elven Po i nord og fjellkjeden Appenninene i sør. I øst grenser regionen til Adriaterhavet. Naboregionene i nord er Lombardia og Veneto. I sør grenser Emilia-Romagna til regionene Toscana og Marche, samt republikken San Marino. Regionen kjennetegnes med et intenst landbruk på Po-sletten som dekker store deler av regionen. Her dyrkes korn, mais, frukt og grønnsaker. Spesielt i Ravenna dyrkes mye fersken, nektarin og aprikos. Innenfor finner man et kuperte landskap som danner begynnelsen av Appenninene. Her framstilles vin, dyrkes solsikker og det drives med husdyrhold. Kjente vinmerker er Lambrusco og Sangiovese. Langs grensen til Toscana er de høyeste fjellpartiene i regionen. Her ligger flere nasjonal- og regionsparker. Her når Appenninene over 2000 moh.


 Næringsliv 
Emila-Romagna er en av Italias og Europas rikeste regioner
Industrien er høyt utviklet, spesielt i området mellom Parma og Bologna. Her finner man luksusbilprodusentene Ferrari, Lamborghini og Maserati. Ellers er næringsmiddelsindustrien stor med selskaper som Barilla og Parmalat. Langs kysten er turismen viktig. Regionen kjennetegnes ved at kooperativer står for rundt 30-40% av regionens BNP

 Transport 
De fleste av transportrutene fra nord til sør i Italia går gjennom Emilia-Romagna. Dette gjør at regionen har flere viktige motorveier og jernbanelinjer. Bologna fungerer som en transporthub for Italia. En ny høyhastighetesbane mellom Milano og Roma vil gå gjennom regionen, hovedsakelig på viadukt og ble ferdigstilt i 2008. Det er noe elvetrafikk på Po og det er 4 flyplasser i regionen.
 Bologna Borgo Panigale
 Forlí
 Rimini Miramare
 Parma

 Attraksjoner 
 Ferrara med Po-deltaet Unescos verdensarv
 Ravenna Unescos verdensarv
 Modena Unescos verdensarv
 Bologna
 Imolabanen hvor San Marinos GP i Formel 1 blir arrangert
 Rimini og andre byer på Adriaterhavet

 Kultur 
En av de mest kjente komponister i musikkhistorien, Giuseppe Verdi, ble født i Emilia-Romagna. Den mest populære sangen i regionen er dens regionale hymne «Romagna mia», skrevet i 1954 av Secondo Casadei.

 Referanser 

 Eksterne lenker 

 Kart over Emilia-Romagna
 Byguide for Bologna